بیش کیشی هلاک بولگن
اوشبو حادثه هلمند ولایتی ده روی بیریب، کمیده بیش اوسمیز باله حیاتی نی قولدن بیرگن.
حادثه ینگی ییل نینگ ایلک کونیده عملگه آشیریلگن.
هلمند ولایتی محل مسووللری، حادثه نی تصدیقلب، واقعه بوگون ایرته لب ولایت نینگ مارجه تومنیده گی بیر دینی مدرسه ده، یاش اوسمیر باله لر گه خودکش هجوم بوییچه تعلیم بیریله یاتگن بیر چاغده یوز بیرگنی نی ایتگنلر.
مذکور حادثه ده باشقه آلتی نفر هم یره لنگن.
هلمند ولایتی نینگ مارجه تومنی، مملکت نینگ ناتینچ منطقه لریدن حسابلنه دی.
هلمند حاکمی سوزچیسی احمدزیرک نینگ بی بی سیگه ایتیشیچه، اوسمیر باله لر، خودکش هجوم اویوشتیریش بوییچه تعلیم کوره یاتگن بیرچاغده، پارتلاوچی ماده دن توله بولگن کییملردن بیری، ترقه لیب کیتگن.
بوندن آلدین هم دینی مدرسه لرده قوراللی مخالفلر خودکش هجوم بوییچه تعلیم بیره یاتگنلیگی حقیده خبر ترقلگن ایدی، اما دولت، دینی تعلیمگاه لر نظارت قیلینه یاتگنی نی ایتگن ایدی.
تخار ده روی بیرگن قانلی پارتلش
تخار ولایتی نینگ اشکمس تومنیده روی بیرگن پارتلش ده، اشکمش تومنی حاکمی عبدالمناف حکیمی حیاتی نی یوقاتگن.
تخار پولیسی نینگ ایتیشیچه، حکیمی جنابلری بوگون ایرته لب اویی یقینیده جایلشتیریلگن بیر ماین پارتلشی نتیجه سیده هلاک بولگن. اوشبو حادثه ده ایکی نفر اولیب، باشقه ایکی کیشی یره لنگن.
طالبان گروهی عبدالمنان حکیمی اولیمی نینگ مسوولیتی نی اوز بوینیگه آلیب، اشکمش حاکیمی نی بیر نیچه خوفسیزلیک قوریقچیلری بیلن اولدیرگنلیکلرینی ادعا قیلگنلر.
azb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab